b'\n_START_ARTICLE_\nAndizeti\n_START_PARAGRAPH_\nAndizeti (latinsko Andizetes) so bili manj\xc5\xa1a skupnost ljudi v rodovno-plemenski dru\xc5\xbebi, ki so naseljevali pokrajino severno od Segestanov._NEWLINE_Andizete omenjata \xc5\xbee Plinij in Ptolemaj. Po njunih zgodovinskih opisih so prebivali v jugozahodni Panoniji, severno od Segestanov, najverjetneje na podro\xc4\x8dju dana\xc5\xa1njega Turopolja pri Veliki Gorici jugovzhodno od Zagreba, ki je dokazano arheolo\xc5\xa1ko najdi\xc5\xa1\xc4\x8de poseljeno \xc5\xbee od pradavnine._NEWLINE_Andizeti so med panonskimi rodovi morda preostanek starej\xc5\xa1e poselitve, vsekakor pa so bili od 3. stoletja pr. n. \xc5\xa1t. dalje mo\xc4\x8dno keltizirani.'